o
YLTÄKYLLÄINEN ELÄMÄ Antamisen ajattelu uudestaan 3/4
YLISTYKSEN ÄÄNI
Olimme kadoksissa ja rikki
Nyt olemme löydettyjä ja valittuja
Ylistyksen ääni kohoaa elämästämme
Olemme löytäneet vapautesi
Elämme vain Sinulle
Ylistyksen ääni kohoaa elämästämme
Tämä on pelastuksen ääni, tämä on vapauden ääni
Tämä ääni kuuluu seurakunnallesi, joka nousee esiin
Tämä ääni kuuluu kansallesi, joka seuraa Sinua kaikella voimallaan
Tämä on ylistyksen ääni
Yhdessä ylistämme Sinua
Kokoamme vapauden äänen
Ylistyksen ääni kohoaa elämästämme
Emme pysy vaiti
Puolustamme rakkautta ja oikeudenmukaisuutta
Ylistyksen ääni kohoaa elämästämme
Tämä on pelastuksen ääni, tämä on vapauden ääni
Tämä ääni kuuluu seurakunnallesi, joka nousee esiin
Tämä ääni kuuluu kansallesi, joka seuraa Sinua kaikella voimallaan
Tämä on ylistyksen ääni
Kuulutamme ylistystä Sinulle
Kaikessa maassa
Kuulutamme ylistystä Sinulle
Kaikessa maassa
Kuulutamme ylistystä Sinulle
Kaikessa maassa
Kuulutamme ylistystä Sinulle
Kaikessa maassa
Tämä on pelastuksen ääni, tämä on vapauden ääni
Kun opetetaan antamisesta, ei pidä olettaa, -
että ihmiset suhtautuvat vastentahtoisesti opetukseen.
Jos oletan, että annat vastentahtoisesti, -
etsin varoittavia raamatunkohtia.
Tosin en voi olla puhumatta kitsaan elämäntavan varjopuolista.
Ei kuitenkaan pidä pelotella lihaa kalvavista madoista, -
kuten Vanhassa testamentissa.
Voimme etsiä nykyajasta vastaavia varoituksia.
Niin ei tarvitse opettaa.
Opetuksen on parasta olla kannustavaa ja rohkaisevaa.
Kannattaa opettaa kehittämään hyviä elämäntapoja.
Antamisen tarkoitus ei ole tukea seurakuntaa, -
vaan opettaa meitä luopumaan ahneudesta ja itsekkyydestä.
Antaminen ei ole Jumalan rahankeruutapa vaan kasvatustapa.
Jos annamme, jotta saisimme, meillä on väärä motiivi.
Olemme opettaneet ihmisiä antamaan, jotta he itse saisivat.
Uskon kyllä kylvämisen ja niittämisen lakiin, -
mutta jos opetamme ihmisiä ehdolliseen antamiseen, -
ylitämme manipuloinnin linjan.
Se saa uskomaan, että jos toimii tietyllä tavalla, -
Jumala tekee tietyllä tavalla.
Olen opettanut sydämen uskosta. Elämä virtaa meistä.
Ei kannata yrittää muuttaa ulkoisia asioita -
ja odottaa sitten, että Jumala siunaa sisäisesti.
Kannattaa muuttaa sisintään, jotta elämä alkaa virrata.
Luin Sananl. 11:24:stä: "Antelias antaa ja rikastuu yhä," -
"saituri kitsastelee ja köyhtyy."
Luulisi, että asia on päinvastoin.
Kitsastelu tarkoittaa omastaan kiinni pitämistä.
En tarkoita asioita, joita ei voi antaa, -
kuten asunnon kiinnitykset.
Tarkoitan asioita, joita ei ole pakko antaa pois.
Salomo sanoi Sananlaskuissa huomanneensa, -
että anteliaat saavat lisää.
Hän ei tarkoittanut antamista sillä odotuksella, että saa takaisin.
Hän sanoi pitävänsä elämän lakina sitä, -
että anteliaat saavat.
Hän sanoi huomanneensa, että antamisesta kieltäytyvät -
päätyvät köyhyyteen.
Salomo ei ole täällä rahojesi perässä.
Sananlaskuissa on paljon viisautta.
Emme voi jättää pois tällaisiakaan asioita.
Antelias saa lisää ja saituri köyhtyy.
Se pitää sisällään myös rahan antamisen.
Se todistaa, että elämässä on tietty virta.
Mikä ei virtaa lävitsesi, ei virtaa luoksesi.
Avaa 5. Moos. 11:8.
"Noudattakaa sitä lakia, jonka teille nyt ilmoitan."
"Silloin saatte haltuunne maan, johon olette nyt menossa," -
"ja saatte elää kauan maassa, jonka Herra on teille luvannut" -
"ja joka tulvii maitoa ja hunajaa."
"Maa ei ole sellainen kuin Egypti."
"Siellä jouduitte kastelemaan maata aina kun olitte kylväneet."
"Maassa, johon menette, on vuoria ja laaksoja," -
"ja siellä sateet kastelevat maan."
"Se on maa, josta Herra, teidän Jumalanne, itse pitää huolta."
"Ympäri vuoden Hän valvoo ja vaalii sitä."
Tässä asetetaan vastakkain kaksi elämäntyyliä.
Egypti edustaa vanhaa elämäntyyliämme.
Egyptissä kaikki piti kasvattaa itse.
Veden hankkiminen ja kastelu vaativat ponnisteluja ja orjatyötä.
Vettä kannettiin. Rakennettiin kastelujärjestelmiä.
Viljanviljely vaati vaivalloista kastelua.
Jumala antoi kansalleen luvatun maan, Kaanaan.
Meille se edustaa uutta, luvattua elämää.
Jumala sanoi, että siellä ei vaadita ponnisteluja.
Siellä asiat virtaavat.
Kristityn elämä on virtaa.
Sitä ei tarvitse ylläpitää ponnistelemalla omin voimin.
Sellainen kuului vanhaan elämään, jota leimasivat kahleet ja orjuus.
Uutta elämää ei ylläpidetä ponnistelulla ja keinokastelulla.
Kristityn elämä ei toimi niin, -
että yritetään saada asiat tapahtumaan -
ja yritetään saada Jumalan siunaus, ihme ja voitelu.
Jeesus kirosi viikunapuun, koska siinä ei ollut hedelmää.
Viikunapuu sai itse mutta ei vuorostaan antanut takaisin.
Se ei ollut Jumalan luovassa virrassa.
Hedelmäpuun tehtävä on tuottaa hedelmää.
Jos puussa on vain lehtiä, sen tehtävä ei täyty.
Jeesus ei anna ihmisen, seurakunnan tai kansan -
vastaanottaa vastaanottamistaan, -
ilman että se antaa mitään takaisin hedelmän muodossa.
Hedelmä on elämän ylimäärää.
Kun puulla on liikaa elämää pidettäväksi itsellään, -
se työntää elämää ulospäin jäseniinsä ja tuottaa hedelmän.
Kun puu on täynnä hedelmää, se on merkki siitä, -
että puulla on liikaa elämää sisällään pidettäväksi.
Jeesus kehotti meitä hedelmällisyyteen.
Ellemme tuota hedelmää, hän karsii meistä oksia.
Kristillisyyden kuuluu olla hedelmällistä elämää.
Voimme antaa pois asioita, -
eikä vain rahaa, jota keräämme tempauksissa.
Aina kun annamme rahaa yksilöinä tai yhteisöinä, -
tiedämme, että voisimme pitää sen itsellämme.
Olemme tajunneet, että elämme antamiselle.
Luuk. 13:6:ssa kerrotaan viikunapuusta viinitarhassa.
Isäntä sanoi viinitarhurille etsineensä viikunapuusta hedelmää.
Isäntä käski hakata viikunapuun pois.
Viikunapuu käytti turhaan maata.
Viinitarhuri halusi kuokkia ja lannoittaa maata puun ympäriltä.
Jos puu ei sittenkään tuottaisi hedelmää, se hakattaisiin.
Tajusin, että Jumala on kuin viinitarhan omistaja.
Viinitarhuri kuvaa meitä.
Kaksi kertomusta viikunapuusta ovat hyvin erilaiset.
Jumala, omistaja käski hakata puun irti.
Jotkut pitävät sitä ankarana.
Puuta oli hoidettu parhaan mukaan kolmen vuoden ajan.
Puutarhassa kaikki muu kasvoi.
Vika ei ollut puutarhassa.
Jos 6 lapselle annetaan samaa ruokaa, mutta yksi ei kasva, -
ongelma ei ole ruoassa vaan lapsessa.
Me ajattelemme, että vika on maassa.
Yritämme parantaa maata. Syytämme ilmastoa ja säätä, -
kun emme anna tai kasva ihmisenä.
Sanomme, ettei seurakunta ole rakastava eivätkä ihmiset ymmärrä.
Syytämme ympäristöä.
Jos kaikki muut kasvavat, -
ongelma ei kenties olekaan seurakunnassa, -
maaperässä, saarnoissa, kulttuurissa tai ilmapiirissä.
Kenties sanoit samaa edellisistäkin seurakunnistasi.
Ehkäpä sinun on muutettava sisintäsi, -
jotta voisit kasvaa ja kukoistaa huolenpidossa.
Jeesus ei puhunut maanviljelyksestä.
Hän viittasi ihmisiin, kenties juutalaisiin, jotka torjuivat Hänet
Heitä hoivattiin, mutta he eivät tuottaneet hedelmää.
Kaikki johtaa 5. Moos. kirjan periaatteeseen.
Kristillisyys on elämistä virrassa.
Jumalan elämässä tärkeitä ovat virtaus ja kiertokulku.
Sinun ei tarvitse huolehtia saamisesta.
Sinun ei tarvitse huolehtia siitä, siunaako Jumala sinua, -
jos annat kymmenykset.
Sinun ei tarvitse toivoa, että kun nyt annat, -
saat ensi viikolla taloudellisen ihmeen, -
joku jättää rahakirjekuoren ovelle tai voitat lotossa.
Sinun ei tarvitse huolehtia siitä.
Riittää, kun päätät elää Jumalan virrassa -
kaikilla elämän alueilla, myös taloudessa.
Monet lajit ovat kuolleet sukupuuttoon, -
koska ne ovat siirtyneet pois lisääntymisen virrasta.
Siihen saattoi olla syynä parittelukumppanien vähäisyys, -
jolloin lajien edustajat eivät lisääntyneet.
Syynä saattoi olla metsästys sukupuuttoon, -
joka uhkaa monia lajeja maailmassa tälläkin hetkellä.
Yksi esimerkki on tiikerikanta.
Tiikereitä on niin vähän, -
että jos yksi tiikeri tapetaan tai kuolee, -
lajin lisääntymiskyvyn tasapaino häiriintyy.
Yhdenkin edustajan menettäminen on lajin kannalta iso takaisku.
Saatamme siirtää taloudelliset varat pois elämän virrasta.
En tarkoita välttämättömyyksiä vaan antamista.
Saatamme olla asettamatta varojamme elämän virtaan, -
vastaanottamisen ja saamisen kiertokulkuun.
Silloin vain ottaa vastaan ja pitää itsellään.
Olo saattaa tuntua turvalliselta.
Voi ajatella, ettei ole varaa antaa -
ja että rahaa jää joulunviettoon ja laskuihin.
Pidämme sitä viisaana.
Lupaamme olla anteliaita sitten, kun meillä on enemmän.
Jos ei voi antaa euroa nyt, ei anna myöhemminkään tuhatta euroa.
Tämä asia alkaa senteistä, ei euroista.
Kannattaa opettaa se lapsilleen ja itselleen.
Moni on sanonut, ettei heillä ollut antaa rahaa uhrikoppaan.
Voi olla, ettei jollakulla ole antaa yhtään rahaa.
Eräs mies kertoi, että hänellä ei ollut rahaa, mutta hänellä oli kynä
Hän oli saanut sen lahjaksi. Hän antoi sen uhrilahjaksi.
Hän sanoi, ettei kynästä ole iloa kenellekään, -
mutta Jumala näkisi hänen sydämensä.
Kynä oli hänelle tärkeä. Hän oli siitä ylpeä.
Hänellä ei olisi ollut varaa ostaa sellaista kynää.
Hän laittoi sen uhrikoppaan.
Hän ei halunnut antaa tilaisuuden lipua ohi.
Ellei hänellä olisi ollut kynää, hän olisi antanut kengän tai takin.
Afrikassa ihmiset antavat munia, vihanneksia tai kanoja.
Uhrinkanto voi mennä villiksi, -
kun joku ilmestyy paikalle elävien kanojen kanssa.
Kana tietää olevansa uhri.
Kuinka monta dronttia maailmassa on jäljellä? Ei yhtään.
Kuinka monta kania maailmassa on?
Miljardeja, enemmän kuin ihmisiä.
Nurmikollani on miljoonia.
Täytyy päättää, onko taloudellinen drontti vai kani.
Täytyy valita toinen, sillä se on valinta.
Raha häviää sukupuuttoon elämässä, -
jos sen siirtää pois lisääntymisen kiertokulusta.
Jeesus kertoi miehestä, joka sai anteeksi hirmuisen velan.
Hän heitätti vankilaan miehen, joka oli hänelle pikkuisen velkaa.
Me saamme anteeksi paljon, mutta kannamme kaunaa pikkuasioista.
Rikomme elämän ja asioiden virtaamisen kiertokulkua.
Siirrämme elämämme pois virrasta.
Rajoitamme itseämme kuin palvelija, joka kätki rahansa maahan.
Hän ei vienyt rahaa edes pankkiin, jossa se olisi tuottanut korkoa.
Hän piti kiinni rahasta, ettei menettäisi sitä.
Isäntä ei kiitellyt häntä siitä, että tämä pelasi varman päälle.
Hän haukkui palvelijaa laiskaksi ja pahaksi.
Hän olisi odottanut edes korkoa.
Hautaamalla rahan palvelija siirsi sen pois lisääntymisen virrasta.
Ajatellaan, että haluaisin Matt Hooperin saavan rahaa.
Minulla ei olisi rahaa. Tietäisin, että hän tarvitsee.
Kukaan muu ei tietäisi hänen hädästään.
Jos haluan, että Matt saa rahaa, -
minun on tuotava taloudellinen kani hänen läheisyyteensä.
Jos hänen elämässään on vain taloudellisia drontteja, -
heistä kukaan ei auta, sillä he ovat saitureita.
Siksi Jumala siunaa meitä joskus ihmeellistä reittiä.
Se selittää tuntemattomien lähettämät rahakirjeet.
Se tuntuu omituiselta.
Läheiset tietävät ihmisen olevan rahapulassa, -
vaikka siitä ei pidä meteliä.
Siltikään he eivät auta, -
sillä se ei kuulu heidän elämäntyyliinsä.
He eivät elä Jumalan lisääntymisen virrassa.
He eivät tee elettäkään auttaakseen.
Niinpä apu tulee vieraalta.
Se on nopein tapa, jolla Jumala löysi taloudellisen kanin auttamaan
Jeesus sanoi Luuk. 4:25:ssä, -
että Israelissa oli monta leskeä Elian aikana, -
silloin kun taivas ei antanut vettä kolmeen ja puoleen vuoteen.
Jumala lähetti Elian Sarpatissa asuvan lesken luo.
Lähin taloudellinen kani oli 112 kilometrin päässä.
Leski piti vähäiset varansa lisääntymisen virrassa.
Lähempänäkin Eliaa asui leskiä, -
mutta he olivat siirtyneet pois Jumalan virrasta, -
sillä Elia oli heille liian tuttu.
Samoin Nasaretissa ihmiset eivät ottaneet vastaan ihmeitä, -
koska Jeesus oli heille liian tuttu.
He eivät pystyneet näkemään, kuka Jeesus todella oli.
Jeesus ei pystynyt tekemään siellä ihmeitä, vaikka olisi halunnut.
He siirtyivät pois uskon ja ihmeiden virrasta.
Heistä tuli dronttien kaupunki, mitä tulee ihmeisiin.
KUTSUMME KAIKKI TULEVAISUUDEN JOHTAJAT
NOSTAMME SUKUPOLVEA TAVOITTAMAAN SUKUPOLVEN
MITÄ ISOMPI UNELMA, SITÄ ISOMPI VAIKUTUS
Jumala voi tehdä mitä tahansa, kun tajuat olevasi Jumalan valittu.
Jumalalla on sinulle suunnitelma, toivo ja tulevaisuus.
Jumalan armon täytyy vallata sinut.
Ette ole seurakunnan tulevaisuus. Olette seurakunta tässä ja nyt.
ROCKNATIONS-KONFERENSSI 10. - 13.8.2011
Maailma pelaa varman päälle, mutta meidät on kutsuttu ottamaan riskejä
Maailma käskee vaikenemaan, mutta meidät on kutsuttu puhumaan.
Maailma käskee seuraamaan, mutta meidät on kutsuttu johtamaan.
Maailma latistaa, mutta meidät on kutsuttu olemaan sankareita.
Maailma yrittää nujertaa, mutta meidät on kutsuttu onnistumaan.
Maailma arvostaa vain voittajia, -
mutta meidät on kutsuttu puolustamaan heikkoja.
Miehiä ei ole kutsuttu häviämään joukkoon vaan loistamaan.
XCEL-MIESTENKONFERENSSI 2011 18.-19.11.2011
Suomennos: Marianne Tenetz